Hugenotetonnel - Wikipedia

# Hugenotetonnel

### vanuit Wikipedia, die vrye ensiklopedie.

Die Hugenotetonnel in die provinsie Wes-Kaap is met 'n lengte van 3,9 kilometer die langste padtonnel in Suid-Afrika en die suidelike halfrond. Die toltonnel is op 18 Maart 1988 deur die destydse Staatspresident Pieter Willem Botha geopen en word ter ere van die Franse Hugenote só genoem. In die jaar van die tonnel se opening vier Suid-Afrika die koms van die Franse setlaars in 1688.

Die Hugenotetonnel is 'n veilige alternatief vir die gevaarlike Du Toitskloofpas tussen die Paarl en Worcester op die N1-hoofweg, wat in die tydperk tussen 1949 en 1988 die enigste roete oor die Klein Drakensteinberge is, en spaar motoriste 'n hoogtestyging van 379 meter.

Die tonnelprojek is in die sewentigerjare deur Suid-Afrika se Nasionale Vervoerkommissie (NVK) goedgekeur en deur 'n span van Kaapstadse en Switserse ingenieurs ontwerp. Die hoofkontrak vir die bou van die tonnel is in 1984 aan 'n Suid-Afrikaanse en 'n Wes-Duitse onderneming toegeken.

Ontsluit van "http://af.wikipedia.org../../../h/u/g/Hugenotetonnel.html"

Kategorie: Wes-Kaap

##### Views

- Artikel
- Bespreking
- Huidige wysiging

##### Soek

##### Ander tale

- English